Altres rutes | Senderisme | Osona Turisme
Senderisme / Altres rutes
El Camí de Sant Jaume de Galícia és una gran ruta cultural que permet anar d'extrem a extrem de la península ibèrica, des del Cap de Creus fins al Cap de Finisterre. La ruta comença a Sant Pere de Rodes i segueix un traçat que passa pel monestir de Montserrat per arribar a Alcarràs (Lleida), on el Camí entra a l'Aragó.
Catalunya està vinculada des d'un primer moment amb les rutes xacobees. Una tradició molt estesa, afirma que l'apòstol Sant Jaume va predicar a Barcelona, Lleida i Saragossa. En algun d'aquests llocs a dia d'avui encara es commemora el pas del sant amb celebracions populars, com a Lleida, amb la festa dels Fanalets de Sant Jaume. Un dels primers pelegrins catalans va ser l'Abat Cesari de Montserrat, que va pelegrinar a Compostel·la l'any 1059.
Tram Sant Esteve d'en Bas - Els Hostalets d'en Bas - Falgars d'en Bas - Cantonigròs - L'Esquirol: Recorregut: 19 km. Temps: 6 h. Dificultat: Mitjana. Trams alternatius: bicicleta, a peu.
Aquest tram de la ruta, entre boscos d'alzines, roures i faigs, és dels més bonics de tot l'itinerari, però convé estar alerta i no encantar-se amb el paisatge, ja que hi ha multitud de desviaments perdedors especialment al tram de Falgars d'en Bas a Cantonigròs.
Tram l'Esquirol - Les Masies de Roda - Roda de Ter - Vic: Recorregut: 18 km. Temps: 5 h. Dificultat: Fàcil. Trams totalment pedalables.
Tram fàcil de fer a peu malgrat les pujades i baixades constants. La major part de l'etapa transcorre entre boscos, prop de carreteres que serveixen de referència. S'accedeix a Vic pel pont del Bruguer, carregat d'història. Més autèntic impossible.
Aquesta ruta uneix Vic amb Olot i viceversa, et fa recuperar els paisatges perduts de gran bellesa i de notòria singularitat, et fa recuperar els camins oblidats. Per Osona el camí transcorre per la Plana de Vic, Sant Martí Sescorts, el Cabrerès, Santa Maria de Corcó - l'Esquirol, Rupit i Pruit, i pel Grau de l'Hostalot, comunica amb el tram de la Garrotxa que transcorre bàsicament per la Vall d'en Bas i les Preses.
El camí es pot recorre bé en un o dos dies depenent si s'està ben preparat o no. Sempre serà més còmode realitzar el camí en sentit Vic - Olot, ja que la pujada és molt més suau.
Per a més informació podeu consultar el web de Vic
L'any 2000 diferents entitats cíviques franceses i catalanes, amb el suport de les administracions d'ambdós països, van organitzar una sèrie d'activitats per commemorar els 200 anys de l'establiment del sistema mètric decimal i l'amidament de la longitud del meridià Dunkerque - París - Barcelona. Entre els actes realitzats cal destacar la plantada de milers d'arbres al llarg d'aquesta línia imaginària a França i una sèrie d'excursions als punts més significatius de la geografia dels Països Catalans que van servir de vèrtex geodèsic per a l'amidament, amb la col·locació de plaques commemoratives en diferents indrets (castell de Montjuïc i torre del Rellotge del Moll a Barcelona, al cim del Puigsacalm, etc.).
Tram de Vidrà - Sant Martí Sescorts: Vidrà - La Tosca dels Degollats (46 min); La Vall (1 h 1 min); Presa del Forat Micó (1 h 27 min); Riu Ges (1 h 38 min); La Teuleria (1 h 46 min); El Verdaguer (2 h 37 min); Masgrill (2 h 50 min); Graons del Rei (3 h 11 min); Santa Margarida (3 h 25 min); Can Puig d'en Coromines (3 h 40 min); Casa Roja (4 h 6 min); Les Corts (4 h 18 min); Sant Martí Sescorts (4 h 40 min).
Tram de Sant Martí Sescorts - Sant Julià de Vilatorta: Sant Martí Sescorts - Escanera de Sant Martí (13 min); Planta de Reciclatge de Purins (42 min); Les Masies de Roda (1 h 3 min); Roda de Ter (1 h 21 min); Plaça de les 3 Fonts (1 h 30 min); Coll de Passarella (2 h 35 min); Castell de Savassona (3 h 5 min); Les Punxes (3 h 25 min); Coll (4 h 7 min); Ca N'Arumí (4 h 19 min); Sant Julià de Vilatorta (4 h 45 min).
Tram de Sant Julià de Vilatorta - Viladrau: Sant Julià de Vilatorta - Parc de les 3 Fonts (7 min); Castell de Bellpuig (14 min); Plà de la Cova del Gegant (49 min); Santuari de Puig-l'Agulla (1 h 20 min); Dipòsit (1 h 41 min); Urbanització les Guilleries (1 h 52 min); Casa de Colònies Teresa Espona (2 h 21 min); Collet (3 h 43 min); Plaça de Marià Manent (4 h 2 min); Viladrau (4 h 5 min).
Tram de Vidrà - Sant Martí Sescorts: 18,715 km. Temps aprox. 4 h 40 min.
Tram de Sant Martí Sescorts - Sant Julià de Vilatorta: 17,725 km. Temps aprox. 4 h 45 min.
Tram de Sant Julià de Vilatorta - Viladrau: 16,235 km. Temps aprox. 4 h 5 min.
Per a més informació podeu consultar el web del palau robert